Han har opnået det allerstørste med håndboldherrerne: At vinde OL-guld i Rio i august. Men til sommer siger islandske Gudmundur Gudmundsson farvel og tak, når hans kontrakt som herrelandstræner i håndbold udløber.

- Jeg har oplevet mange spændende ting med det danske landshold – senest OL-guldet, som er det største nogensinde – men til sommer udløber kontrakten, og jeg har andre planer, siger Gudmundur Gudmundsson i en pressemeddelelse.